EkBass/fiwiki-20250220-pages-articles huggingface dataset:
Viktor Wilhelm Öhberg

Viktor Wilhelm Öhberg (15. helmikuuta 1830 Pernaja – 17. marraskuuta 1907 Helsingin pitäjä) oli suomalainen kansakoulutarkastaja, valtiopäivämies ja opettaja, joka julkaisi nimimerkillä V.Ö. ja käytti kirjoittaessaan myös nimimerkkiä W-h-. ==Henkilöhistoria== Öhbergin vanhemmat olivat Pernajan lukkari Isak Öhberg ja Maria Kristina Lihr. Hän kävi Loviisan triviaalikoulua ja Porvoon yläalkeiskoulua ja lukiota ja pääsi ylioppilaaksi vuonna 1850. Öhberg valmistui filosofian kandidaatiksi ja maisteriksi 1860. Hän toimi opettajana Helsingin kouluissa 1857–1871 ja sen ohella myös Helsingin tuulaakikamarin vaakamestarina 1864–1889. Vuosina 1871–1901 Öhberg toimi Helsingin kansakoulutarkastajana. Hän osallistui viisille valtiopäiville porvarissäädyn edustajana, ensin Maarianhaminan edustajana 1877–1878 ja sitten Helsingin edustajana 1882, 1885, 1888 ja 1894, joilla hän edusti ruotsalaista puoluetta ja oli säädyn ikäpresidentti. Valtiopäivämiehenä hän teki varsinkin kouluasioita koskevia aloitteita.Biografiasampo: Viktor Wilhelm Öhberg Viitattu 16.1.2021. Öhberg toimi useissa muissakin julkisissa tehtävissä, muun muassa Helsingin Anniskeluyhtiön (1874–1907) ja Taideteollisuusyhdistyksen (1883–1907) johtokunnan puheenjohtajana. Hän oli yksi Svenska Folkskolans Vänner -yhdistyksen perustajista ja sen puheenjohtaja 1886–1907. Öhberg oli vuodesta 1867 lähtien naimisissa Laura Appelrothin (k. 1927) kanssa. == Teoksia == Nimimerkillä V.Ö.: * Johan Ludwig Runeberg. Helsingfors: Edlund, 1866. * Läsebok för folkskolans två lägre årsafdelningar. Helsingfors: Svenska folkskolans vänner, 1888. * Läsebok för folkskolans två högre årsafdelningar. Helsingfors: Svenska folkskolans vänner, 1890. * Sånger och sånglekar för lägre folkskolan och hemmet. Helsingfors: Svenska folkskolans vänner, 1892. * Barndomsvännerna: berättelse. Helsingfors: Svenska folkskolans vänner, 1893. * Ur Hundra minnen från Österbotten af Sara Wacklin: berättelser. Helsingfors: Svenska folkskolans vänner, 1899. == Lähteet == * * Viitattu 25.2.2010. ===Viitteet=== == Aiheesta muualla == * Öhbergin elämäkerta Kansallisbiografiassa (maksullinen artikkeli) Luokka:Suomalaiset opettajat Luokka:Suomen suuriruhtinaskunnan virkamiehet Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1830 syntyneet Luokka:Vuonna 1907 kuolleet
Waimea Canyon

Waimea Canyon on Havaijilla, Kauain saaren länsiosassa sijaitseva suuri kanjoni ja luonnonsuojelualue. Kanjoni on noin kuusitoista kilometriä pitkä ja syvimmillään noin 900 metriä syvä. Kanjoni on muodostunut Waimea-joen ja läheisen Mount Waialealen rinteiltä kertyneen sadeveden uurtamana. Waimea Canyonin kansallispuisto on pinta-alaltaan noin 7,5 neliökilometriä ja sisältää lukuisia vaelluspolkuja. ==Aiheesta muualla== Luokka:Havaijin maantiede Luokka:Yhdysvaltain luonnonsuojelualueet Luokka:Kanjonit
Jeffrey Nordling

Jeffrey Richard Nordling (s. 11. maaliskuuta 1962) on yhdysvaltalainen näyttelijä. == Elämä ja ura == Nordling syntyi Ridgewoodissa, New Jerseyssä ja varttui Washington Townshipissa. Muutettuaan Saddle Riveriin Nordling kävi Ramsey High Schoolia ja valmistui sieltä vuonna 1980. ”Nordling was born 3,000 miles from the craziness, at Valley Hospital in Ridgewood, and grew up mostly in Washington Township (in the only house on the town's Times Square). When he was 15, the family moved to Saddle River, and Nordling transferred to Ramsey High School, where he became a soccer star.” High schoolin käytyään Nordling kirjoittautui Wheaton Collegeen Wheatoniin, Illinoisiin ja valmistui taide pääaineenaan vuonna 1984. Yksi Nordlingin suurimmista rooleista oli NHL- valmentaja Ted Orionin rooli elokuvassa Mestarit 3. Vuonna 1997 Nordling näytteli Kim Riverin rinnalla televisioelokuvassa Soul Mates. Elokuvassa And the Band Played On Nordling näytteli Gaëtan Dugasia ja televisiosarjassa Sinkkuelämää Capote Duncania. Tunnetuin Nordling on roolistaan Sela Wardin ex- miehenä, Jake Manningina draamasarjassa Once and Again, jossa hän näytteli vuosina 1999–2002. Nordling esitti Brent Barroswia Courteney Coxin tähdittämässä sarjassa Dirt vuonna 2007. Yksi Nordlingin viimeisimmistä rooleista on ollut FBI:n agentti Larry Mossin rooli Foxin televisiosarjassa 24.FOX Broadcasting Company 24 Minisite. http://www.fox.com/24/characters/#bio:larry-moss Vuonna 2009 Nordling liittyi televisiosarjan Täydelliset naiset näyttelijäkokoonpanoon Nick Bolenina."Desperate" Books Nordling, Mirchoff, Hollywood Reporter, 10.7.2009. "Desperate Housewives" Welcomes the Bolens, TV Guide Magazine, 5.8.2009. Nordlingilla on kaksi lasta, vuonna 1996 syntyneet kaksostyttäret. == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1962 syntyneet Luokka:Elävät henkilöt
Mason Vale Cotton

Mason Vale Cotton (s. 25. kesäkuuta 2002) on amerikkalainen lapsinäyttelijä, joka on näytellyt esimerkiksi M.J. Delfinon roolissa televisiosarjassa Täydelliset naiset. Mason Vale Cotton on näyttelijä Maxwell Perry Cottonin nuorempi veli. == Filmografia == === Televisio === * 2009: **Disney Prep & Landing: Timmy Terwelp (ääni) * 2008: **Näkijä: Ben Goldman (jakso "And Then") **Teho-osasto: Brian (jakso "Life After Death") **Täydelliset naiset: Maynard "M. J." Delfino (kaudet 5-8 ) === Elokuvat === * 2007: Ville Vallattoman joulu: futuristinen poika * 2008: The Spleenectomy: Casper * 2009: Radio Free Albemuth: Ezra * 2015: Russell Madness: Max Luokka:Yhdysvaltalaiset lapsinäyttelijät Luokka:Yhdysvaltalaiset televisionäyttelijät Luokka:Vuonna 2002 syntyneet Luokka:Elävät henkilöt
Keisarihummeri

Keisarihummeri (Nephrops norvegicus) eli merirapu (myös scampi tai langustiini) on hummereiden heimoon kuuluva kymmenjalkainen kuoriäyriäinen, joka elää Pohjois-Atlantin itärannikolla. == Ulkonäkö == Täysikasvuinen keisarihummeri on keskimäärin 10–20 cm pitkä ja väriltään vaaleanoranssi. Sen selkäkilvessä on selkeästi erottuva vako ja vatsassa poikittaisia uurteita. Suuret, tummat silmät ovat munuaisenmuotoiset ja leveämmät kuin niitä kannattelevat ulokkeet. Muita tunnusmerkkejä ovat pitkä, piikikäs otsapiikki sekä pitkät, ohuet etujalat. kuva:Langoustine Nephrops norvegicus 07062010 4.jpg|Pää kuva:Langoustine Nephrops norvegicus 07062010 5.jpg|Saksi == Levinneisyys == Keisarihummereita esiintyy Pohjois-Atlantin itäosissa ja Välimeren länsi- ja keskiosissa. Levinneisyysalue ulottuu pohjoisessa Färsaarille, Islantiin ja Lofooteille ja etelässä Marokon rannikolle. Sen sijaan Välimeren itäosissa, Mustallamerellä ja Itämerellä keisarihummereita ei tavata. == Elintavat == Keisarihummerit elävät noin 20–800 metrin syvyydessä liejuisessa merenpohjassa, johon ne kaivavat pesäkolonsa. Ne liikkuvat öisin ja syövät enimmäkseen detritusta eli kuollutta eloperäistä ainesta sekä äyriäisiä ja toukkia. Naaraat munivat heinäkuussa ja kantavat munia yhdeksän kuukautta. == Kalastus ja käyttö == Keisarihummereita kalastetaan troolaamalla keväisin ja kesäisin Koillis-Atlantilla. Mannerrinteellä kalastus on tuottoisinta päivällä, kun taas matalammalla mannerjalustalla varhain aamulla, myöhään illalla tai täysikuun valaisemina öinä. Vuonna 1999 kokonaissaalis oli lähes 62 000 tonnia, josta Ison-Britannian osuus oli 51 % ja Irlannin 14 %. Saaliit pysyivät samalla tasolla 2000-luvun alussa, mutta nousivat vuonna 2006 jo yli 70 000 tonniin. Keisarihummereita myydään sekä tuoreina että pakastettuina, ja niiden kuorituista pyrstöistä valmistetaan säilykkeitä sekä keittoa nimeltä bisque de langoustines. == Lähteet == Luokka:Kymmenjalkaiset
Virginia H. Aksan

Virginia H. Aksan (s. elokuussa 1946) on kanadalais-yhdysvaltalainen professori ja historiantutkija.CV Viitattu 23.3.2010 Aksanin erityisalaa on 1700–1800-lukujen Osmanien valtakunta. Hän opettaa McMaster-yliopistossa Hamiltonissa mm. Islamin, Lähi-idän ja Välimeren alueen historiaa. McMaster University: Virginia Aksan, Ph.D. (Toronto) Viitattu 25.2.2010 == Teoksia == * An Ottoman Statesman in War and Peace: Ahmed Resmi Efendi, 1700–1783 (Leiden, E.J. Brill, 1995) * Ottomans and Europeans: Contacts and Conflicts (Istanbul, Isis, 2004) * Ottoman Wars, 1700–1870: An Empire Besieged (Hammersmith: Pearson/Longman, 2007) * Yhteistyönä Daniel Goffmanin kanssa: The Early Modern Ottomans: Remapping the Empire (Cambridge: Cambridge University Press, 2007) == Lähteet == Luokka:Yhdysvaltalaiset historioitsijat Luokka:Yhdysvaltalaiset professorit Luokka:Vuonna 1946 syntyneet Luokka:Elävät henkilöt
Madison De La Garza

Madison De La Garza (s. 28. joulukuuta 2001 Dallas, Texas, Yhdysvallat) on amerikkalainen lapsinäyttelijä. Parhaiten De La Garza tunnetaan roolistaan Juanita Solisina tv-sarjasta Täydelliset naiset. De La Garza on esiintynyt myös elokuvassa Operaatio Prinsessa sekä ohjelmissa Sonny with a Chance ja Bad Teacher. De La Garzan vanhemmat ovat Eddie De La Garza ja Dianna Lovato (o.s. Hart). Hänellä on kaksi sisarpuolta; Dallas Lovato ja Demi Lovato.Disney Demi- Goddess, Washington Post, June 21, 2008 == Filmografia == === Televisio === Vuosi Nimi Hahmo Huomioita 2008 Täydelliset naiset Juanita Solis Kausi 5- 2009 Sonny with a Chance nuori Sonny 1 jakso - 'Cookie Monster' 2009 Operaatio Prinsessa extra 2014 Onnea matkaan, Charlie! Zoe Jakso: "Accepted"; 4. kausi, jakso 18 2014 Bad Teacher Kelsey == Lähteet == Luokka:Yhdysvaltalaiset lapsinäyttelijät Luokka:Yhdysvaltalaiset televisionäyttelijät Luokka:Vuonna 2001 syntyneet Luokka:Elävät henkilöt
Kevin Rahm

Kevin Rahm (s. 7. tammikuuta 1971) on yhdysvaltalainen näyttelijä, joka tunnetaan rooleistaan Kyle McCartyna CBS:n televisiosarjassa Amyn lailla ja Lee McDermottina sarjassa Täydelliset naiset. Rahm syntyi Mineral Wellsissa, Texasissa mormoniperheeseen. Rahm on tehnyt lähetystyötä muun muassa Ranskassa, Sveitsissä ja Intian valtameren saarilla (Mauritius ja Réunion) vuosina 1990–1992. Palattuaan Yhdysvaltoihin Rahm opiskeli lakia Brighamin yliopistossa ennen kuin vaihtoi opintonsa draamaan. Vuonna 1994 Rahm sai parhaan college-näyttelijän Irene Ryan -palkinnon ja vuonna 1996 keskeytti yliopisto-opintonsa voidakseen keskittyä näyttelijänuraansa Hollywoodissa. Rahm esitti Nicole de Boerin hahmo veljeä Norco Tigania ohjelman Star Trek: Deep Space Nine jaksossa ”Prodigal Daughter”. Hän on myös esittänyt 'meedio'-potilasta Greyn anatomian ensimmäisellä kaudella. Syyskuussa 2006 Rahm sai roolin CSI:n seitsemännen kauden kaksiosaiseen avausjaksoon. 21. lokakuuta 2007 Rahm teki ensimmäisen esiintymisensä uutena Wisteria Lanen asukkaana, Lee McDermottina ABC:n draamasarjassa Täydelliset naiset. Rahmin esittämä hahmo Lee on homo ja hänellä on aviomies Bob Hunter (Tuc Watkins). Rahm on myös vieraillut suositun komediasarjan Frendit kahdeksannen kauden jaksossa ”The One with Rachel's Date”, jossa hän näytteli Monican kokkia, Timiä. Hänet nähdään myös draamasarjan Ilman johtolankaa jaksossa 701, jossa hänen esittämä henkilöhahmo, Ryan Mitchell, on kadonnut. == Aiheesta muualla == * Star Trek wiki Luokka:Yhdysvaltalaiset televisionäyttelijät Luokka:Vuonna 1971 syntyneet Luokka:Elävät henkilöt
Tuc Watkins

Charles Curtis ”Tuc” Watkins III (s. 2. syyskuuta 1966 Kansas City, Kansas, Yhdysvallat) on yhdysvaltalainen näyttelijä. == Nuoruus == Watkinsin isä on myyjä ja äiti on valokuvaaja. Watkins kävi koulua Indianan yliopistossa.http://www.tucwatkins.com/biography.html == Ura == Watkins aloitti uransa vierailemalla useissa eri televisiosarjoissa, mukaan lukien Sisters (3 jaksoa vuosina 1991–1992), Baywatch (1 jakso vuonna 1992) ja Melrose Place (1 jakso vuonna 1993). Watkins esitti huijaria nimeltä David Vickers ABC:n saippuasarjassa One Life to Live vuosina 1994–1996, jonka jälkeen hän liittyi televisiosarjan General Hospital näyttelijäkokoonpanoon tri Pierce Dormanina vuosiksi 1996–1997. Watkins alkoi näytellä Malcolm Laffleyta Showtimen sarjassa Beggars and Choosers koko sarjan kaksivuotisena aikana (1999–2001). Vuonna 1999 Watkins teki elokuvadebyyttinsä elokuvassa Muumio ja vieraili myöhemmin sarjoissa kuten NYPD Blue (2000), Mullan alla (2002) ja CSI (2002). Vuosien 2001 ja 2002 vierailuiden jälkeen Watkins liittyi sarjan One Life to Live kokoaikaiseksi vuosiksi 2003-2006 ja palasi sarjaan vierailevana tähtenä vuosina 2007, 2008 ja 2009. Soap Opera Digest nimesi Watkinsin kaikkein viihdyttävimmäksi miesnäyttelijäksi vuonna 2008. 21\. lokakuuta 2007 Watkins esiintyi ensimmäisen kerran ABC:n primetime- sarjassa Täydelliset naiset, jossa hän esittää Bob Hunteria, Wisteria Lanen naapuruston uutta asukasta. 4. marraskuuta 2007 Watkins vieraili televisiosarjassa Todistettavasti syyllinen. == Lähteet == == Aiheesta muualla == *Virallinen sivusto Luokka:Yhdysvaltalaiset televisionäyttelijät Luokka:Vuonna 1966 syntyneet Luokka:Elävät henkilöt
Mari Ahokoivu

Mari Ahokoivu (s. 29. syyskuuta 1984 Oulu) on suomalainen sarjakuvataiteilija, graafikko ja freelancer-kuvittaja. Hän on Suomen sarjakuvaseuran julkaiseman Sarjainfo-lehden entinen päätoimittaja. ==Elämä== Vuosina 2004–2005 Ahokoivu opiskeli Limingan Taidekoulun sarjakuvalinjalla ja taidehistorian opintoja avoimessa yliopistossa. Hän opiskeli kuvallista viestintää Oulun seudun ammattikorkeakoulussa ja valmistui medianomiksi 2011. Ahokoivu on opiskellut sarjakuvaa myös Malmössä ja Angoulêmessa. Ahokoivu on julkaissut verkossa sarjakuvablogia J'ai le réveil difficile vuodesta 2003. Hän on julkaissut omakustanteita ja pienlehtiä sekä kirjamittaiset albumit Sarjakuvantekijän opas (2007), Löydä minut tästä kaupungista (2009) ja Oksi (2018). Oulun sarjakuvaseura palkitsi Ahokoivun Skrew you -tunnustuksella 2014. Oksi oli ehdolla Sarjakuva-Finlandian saajaksi 2019. Vuonna 2021 Ahokoivun ja Laura Ertimon teos Aika matka! Lotta, Kasper ja luontokadon arvoitus on lasten- ja nuortenkirjallisuuden Finlandia -palkintoehdokkaana. Teos sai Tieto-Lauri -palkinnon 2022. Ahokoivu asuu Kööpenhaminassa. ==Tuotantoa== === Albumit === * Tarinoita kissojen kirjasta: kaksi tarinaa rakkaudesta (omakustanne, 2006) * Siilisalaatti n:o 2: Mikä oikeus on sinun tulla hulluksi? (omakustanne, 2006) * * * Ennustus (Asema kustannus, 2010) * Batuman (Daada 2010) * Batuman returns (Daada 2012) * * * * ===Kuvituksia=== * * * * * * * * * * * * * == Lähteet == == Aiheesta muualla == * Mari Ahokoivun verkkosivut * Ahokoivun sarjakuvablogi J'ai le réveil difficile * Kalle Hakkola ja Mari Ahokoivu: Sanni ja Joonas – Kotimaisen lasten sarjakuvan tekeminen Kirjastokaista.fi. 7.10.2021. * Jokinen, Heikki: Tutuksi vieras käy. Helsingin Sanomat 21.9.2009. * Rojola, Johanna: Helppo ja hauska opas sarjakuvantekemisen perusasioihin . Kvaak.fi 19.12.2007. * Hannini, Petri: Sarjakuvantekijän opas. Keskisuomalainen 2.3.2008. * Valta, Reijo: Ensimmäinen osa Talviunta. Kvaak.fi 23.3.2013. * Valta, Reijo: Saanko mennä uimaan? Pois työpöydältä 17.10.2013. Luokka:Suomalaiset sarjakuvantekijät Luokka:Vuonna 1984 syntyneet Luokka:Elävät henkilöt
Egean yliopisto

Egean yliopisto () on yliopisto, joka toimii kuudella eri Egeanmeren saarella Kreikassa. Se on perustettu vuonna 1984. Yliopiston keskuspaikka on Mytilínissä Lesboksen saarella. Lisäksi yliopistolla on yksikkö Chíoksen pääkaupungissa Chíoksessa, Sýroksen Ermoúpolissa, Sámoksen Karlóvasissa, Límnoksen Mýrinassa sekä Ródoksen pääkaupungissa Ródoksessa. Yliopistossa on viisi tiedekuntaa ja yhteensä 16 laitosta. Niissä on yhteensä 15 477 opiskelijaa (vuonna 2014). Henkilökunnan määrä on 684. == Tiedekunnat ja kampukset == Yliopiston tiedekunnat ja niiden laitokset ovat: Tiedekunta Laitokset Kampus Humanistinen tiedekunta Luokanopettajakoulutuksen laitos Varhaiskasvatuksen laitos Välimeren tutkimuksen laitos Ródoksen kaupunki, Ródos Kauppatieteellinen tiedekunta Liiketalouden ja hallinnon laitos Merenkulun, kaupan ja liikenteen laitos Rahoituksen ja tuotantotalouden laitos Chíoksen kaupunki, Chíos Luonnontieteellinen tiedekunta Informaatio- ja viestintätekniikan laitos Matematiikan laitos Karlóvasi, Sámos Tuote- ja systeemisuunnittelun laitos Ermoúpoli, Sýros Yhteiskuntatieteellinen tiedekunta Kulttuuriteknologian ja viestinnän laitos Maantieteen laitos Sosiaaliantropologian ja historian laitos Sosiologian laitos Mytilíni, Lesbos Ympäristötieteellinen tiedekunta Meritieteiden laitos Ympäristötieteiden laitos Mytilíni, Lesbos Ravitsemustieteiden laitos Mýrina, Límnos == Lähteet == == Aiheesta muualla == * Πανεπιστήμιο Αιγαίου - University of the Aegean. Yliopiston verkkosivut. Luokka:Chíos Luokka:Dytikí Sámos Luokka:Ermoúpoli Luokka:Kreikan yliopistot ja korkeakoulut Luokka:Límnos Luokka:Mytilíni Luokka:Ródos (kaupunki)
Neil Paterson

Neil Paterson (31. joulukuuta 1915 Greenock, Skotlanti – 19. huhtikuuta 1995 Crieff, Skotlanti) oli brittiläinen kirjailija, käsikirjoittaja ja jalkapalloilija. Jalkapalloilijana hän pelasi muun muassa Dundee Unitedissa, ollen joukkueen kapteeni kaudella 1936–1937. Hän kuitenkin jätti jalkapallon pian tämän jälkeen, pyrkimyksenään tulla urheilutoimittajaksi. Urheilutoimittajan ura keskeytyi toiseen maailmansotaan, jonka Paterson palveli pääasiassa miinanraivaajilla. Sodan jälkeen hän kirjoitti novelleja, joita käännettiin useille kielille. Vuonna 1948 Paterson julkaisi kirjan The China Run, jonka W. Somerset Maugham valitsi The New York Timesissa vuoden kirjaksi. Paterson kirjoitti vielä muun muassa romaanit Thy Daughter (1950) ja Man on the Tightrope (1953) sekä novellikokoelman And Delilah (1951) ennen keskittymistään elokuvakäsikirjoituksiin. Parhaan sovitetun käsikirjoituksen Oscar-palkinnon hän sai vuoden 1959 elokuvasta Tilaa huipulla. ==Lähteet== ==Aiheesta muualla== * * Luokka:Skotlantilaiset kirjailijat Luokka:Brittiläiset elokuvakäsikirjoittajat Luokka:Oscar-palkinnon saajat Luokka:Skotlantilaiset jalkapalloilijat Luokka:Vuonna 1915 syntyneet Luokka:Vuonna 1995 kuolleet
Lyndsy Fonseca

Lyndsy Marie Fonseca (s. 7. tammikuuta 1987) on yhdysvaltalainen näyttelijä, joka tunnetaan parhaiten rooleistaan televisiosarjoissa Tunteita ja tuoksuja, Täydelliset naiset, Ensisilmäyksellä ja Nikita. == Biografia == === Nuoruus === Fonseca syntyi Oaklandissa, Kaliforniassa ja varttui Alamedassa sekä Moragassa. Moragassa Fonseca kiinnitti erään managerin/agentin huomion. Hän muutti Los Angelesiin vain 13-vuotiaana ja sai vuoden kuluttua roolin Colleen Carltonina Tunteissa ja tuoksuissa. Hän sai rooliin kolmen vuoden sopimuksen, jonka myötä Fonsecan koko perhe muutti Los Angelesiin. Fonseca kävi kotikoulua seitsemännestä luokasta lähtien ja valmistui vuonna 2005. === Ura === Vuonna 2001 Fonseca sai roolin Colleen Carltonina CBS:n daytime-draamassa Tunteita ja tuoksuja. Fonseca sai myös sivuosan Ted Mosbyn tyttärenä sarjassa Ensisilmäyksellä ja Donnana HBO:n sarjassa Big Love. Syksyllä 2007 Fonseca liittyi ABC:n draamasarjan Täydelliset naiset näyttelijäkokoonpanoon Katherine Mayfairin (Dana Delany) tyttärenä. Vuonna 2008 Fonseca oli yhdessä muiden Täydellisten naisten näyttelijöiden kanssa ehdokkaana Screen Actors Guildin palkintogaalassa parhaasta näyttelijäkokoonpanosta komediasarjassa. === Yksityiselämä === Fonseca asuu tällä hetkellä Los Angelesissa isäpuolensa Reidin, äitinsä Liman ja siskonsa Hannahin kanssa. Fonseca on läheinen näyttelijäystävänsä Christel Khalilin kanssa. == Filmografia == Vuosi Elokuva / televisiosarja Rooli Lisätietoja 2001–2005 Tunteita ja tuoksuja Colleen Cecile Carlton 82 jaksoa 2003 Käytäväpeliä Jenn Cardell 4 jaksoa, "Chapter Sixty-Eight", "Chapter Seventy", "Chapter Seventy-One" ja "Chapter Seventy- Three" 2004 Veljemme on nero Olivia 1 jakso, "Lois' Sister" NYPD Blue Madison Bernstein 1 jakso, "Colonel Knowledge" 2005–2014 Ensisilmäyksellä Penny Mosby 65 jaksoa 2005 I Do, They Don't Sandy Barber televisioelokuva Cyber Seduction: His Secret Life Amy televisioelokuva Ordinary Miracles Sally Powell televisioelokuva 2006–2007 Big Love Donna 4 jaksoa, "Pilot", "Viagra Blue", "Eclipse" ja "Vision Thing" 2006 Waterfront Annabelle Marks CBS:n esittämätön televisiosarja Scarlett Kasey televisioelokuva Intellectual Property Jenny Poika tulevaisuudesta Kristy 1 jakso, "Not-So-Great Great Great Grandpa" 2007 Kodinpuolustaja Jessica Conlon 1 jakso, "Hoosier Hold Em" C.S.I. Megan Cooper 1 jakso, "Fallen Idols" House Addie 1 jakso, "Resignation" Remember the Daze Dawn elokuva julkaistiin alun perin nimellä The Beautiful Ordinary Heroes April 1 jakso, "Four Months Later..." 2007–2008 Täydelliset naiset Dylan Mayfair 15 jaksoa (kausi 4, kausi 6) 2008 Austin Golden Hour Lane televisioelokuva 2009 Fort McCoy Anna Gerkey 2010 Kick-Ass Katie Deauxma Hot Tub Time Machine – Kasarikankkunen Jennie The Ward Iris 2010–2013 Nikita Alex 73 jaksoa 2013 Kick-Ass 2 Katie Deauxma 2015 Agent Carter Angie Martinelli == Aiheesta muualla == * Virallinen sivusto * tv.com Luokka:Yhdysvaltalaiset televisionäyttelijät Luokka:Vuonna 1987 syntyneet Luokka:Elävät henkilöt Luokka:Amerikanportugalilaiset
Ligue Professionnelle 1 -kausi 2002–2003

Ligue Professionnelle 1 -kausi 2002–2003 oli Tunisian jalkapallon pääsarjan 48. kausi, joka päättyi Espérancen historian 18 mestaruuteen. Se oli joukkueen kuudes peräkkäinen mestaruus. Liigassa toiseksi tullut ES Sahel jäi Esperancesta 19 pisteen päähän. Maalikuninkuuden voitti Stade Tunisienin Mohamed Selliti 12 maalilla. ==Lopputulokset== Sijoitus Joukkue Pisteet Ottelut Voitot Tasapelit Häviöt Maalisuhde Huom 1 Espérance 57 22 18 3 1 47–17 CAF Mestarien liiga 2 ES Sahel 38 22 11 5 6 32–18 CAF Mestarien liiga 3 Club Africain 35 22 10 5 7 23–20 CAF Confederation Cup 4 CS Sfaxien 31 22 8 7 7 28–23 Arabian Mestarien liiga 5 Stade Tunisien 30 22 8 6 8 28–27 CAF Confederation Cup 6 US Monastir 29 22 6 11 5 23–21 7 CS Hammam-Lif 29 22 8 5 9 24–28 8 CA Bizertin 28 22 7 7 8 21–22 9 AS Marsa 25 22 7 4 11 18–28 10 Olympique de Béja 24 22 6 6 10 18–23 11 ES Zarzis 18 22 4 6 12 15–30 Putoaminen 12 AS Djerba 18 22 5 3 14 21–41 Putoaminen ==Putoajat ja nousijat== * Sarjan kaksi viimeistä joukkuetta ES Zarzis ja AS Djerba putosivat Ligue Professionnelle 2:een. * Tilalle nousivat Ligue Professionnelle 2:sta CO Transports ja ES Béni Khalled. ==Maalipörssi== Sijoitus Pelaaja Kansallisuus Joukkue Maalit 1\. Mohamed Selliti Stade Tunisien 12 2\. Ténéma N'Diaye CS Sfaxien 11 Luokka:Ligue Professionnelle 1 -kaudet Luokka:Vuoden 2002 jalkapallo Luokka:Vuoden 2003 jalkapallo
Kīlauean majakka

Kīlauean majakka on Havaijilla, Kauain saaren pohjoisimmassa kohdassa sijaitseva vuonna 1913 rakennettu majakka. Pearl Harboriin kohdistuneen hyökkäyksen jälkeen majakka oli pimennettynä koko toisen maailmansodan ajan. Majakan automatisoinnin yhteydessä 1970-luvun puolivälissä alkuperäinen Fresnel-linssi vaurioitui korjauskelvottomaksi ja majakan viereen pystytettiin vuonna 1976 kolme metriä korkean pylvään päähän moderni pyörivä loisto. Luokka:Yhdysvaltain majakat Luokka:National Register of Historic Places -kohteet Havaijilla Luokka:Havaijin rakennukset ja rakennelmat
Alexander Roslin

Alexander Roslin (15. heinäkuuta 1718 Malmö – 5. heinäkuuta 1793 Pariisi) oli ruotsalainen muotokuvamaalari, joka työskenteli vuodesta 1752 pääasiassa Pariisissa Ranskassa, missä hän omaksui hienostuneen rokokoo-tyylin. Erityisesti hänen maalauksiensa tekstiilien käsittelyä on kutsuttu loisteliaaksi.Otavan Iso Fokus, s. 3564. Roslin oli ajan aristokratian ja sivistyneistön suosiossa, ja hän maalasi muun muassa Ruotsin kuninkaan Kustaa III:n, Venäjän keisarinnan Katariina Suuren ja Carl von Linnén muotokuvat. Hänet kutsuttiin vuonna 1767 Ranskan akatemian jäseneksi. Hänen töitään on nähtävissä Tukholman Kansallismuseossa. Kolme Roslinin teosta kuuluu Suomen Kansallisgallerian kokoelmiin. ==Teoksia== * Hunnutettu nainen * Jenningsin perhe * Kustaa III ja hänen veljensä ==Galleria== Kuva:Roslin1756.jpg|1756 Kuva:Alexander Roslin - The Lady with the Veil (the Artist's Wife) - Google Art Project.jpg Kuva:Alexander Roslin 018.jpg Kuva:Betskoy Ivan Ivanovich2.jpg Kuva:King Gustav III of Sweden and his Brothers (Alexander Roslin) - Nationalmuseum - 18013.tif|Kustaa III ja hänen veljensä Kuva:Alexander Roslin målning Familjen Jennings (1769).jpg|Jenningsin perhe Kuva:Grand Duchess Maria Feodorovna by Roslin (1777, Hermitage).jpg Kuva:King Gustav III of Sweden (Alexander Roslin) - Nationalmuseum - 18015.tif|Kustaa III ==Lähteet== * Otavan Iso Fokus, Kertovasti kuvitettu 8-osainen tietosanakirja, Osa 6, s. 3564, Otava 1974 ISBN 951-1-01236-3 ===Viitteet=== == Aiheesta muualla == * * Luokka:Ruotsalaiset taidemaalarit Luokka:Vuonna 1718 syntyneet Luokka:Vuonna 1793 kuolleet Luokka:Rokokoomaalarit Luokka:Muotokuvamaalarit
DJK Würzburg

DJK Würzburg e.V. on würzburgilainen urheiluseura, joka tunnetaan parhaiten koripallojaostostaan. Seuran tunnetuin urheilija on Dirk Nowitzki. == Historia == Seura perustettiin vuonna 1920 Würzburgissa. Natsi-aikana seuran toiminta kiellettiin, mutta vuoden 1948 jälkeen seuran toiminta jatkui taas. Seuran suurinta kasvuaikaa oli 1960–luku, jolloin siitä kehittyi Saksan suurin DJK- urheiluliittoon kuulunut seura. DJK Würzburgin yleisurheilujaosto saavutti myös paljon kansallista menestystä. 1990–luvulla seuran nais- ja miesjoukkueet nousivat koripallon pääsarjaan. Miesten joukkue pelasi Basketball- Bundesligassa kauteen 2004–2005 saakka, jolloin se putosi talousvaikeuksien rasittamana pääsarjasta. == Lähteet == == Aiheesta muualla == *Virallinen kotisivu *Würzburgin kotisivu Wyrzburg Luokka:Baijerin urheilu Luokka:Würzburg Luokka:Vuonna 1920 perustetut urheiluseurat
Mr. Cheeks

Mr. Cheeks on yhdysvaltalainen rap-artisti, joka tunnetaan parhaiten The Lost Boyz -ryhmän jäsenenä ja sooloartistina. ==Diskografia== ===Sooloalbumit=== *John P. Kelly (2001) *Back Again! (2003) *Ladies And Ghettomen (2004) ===Singlet=== *2001: "Lights, Camera, Action!" ===The Lost Boyzin albumit=== *Diamond Dust (1994) Progressive *Jeeps, Lex Coups, Bimaz & Benz [EP] (1995) Uptown *Lifestyles of the Rich and Shameless [single] (1995) Uptown *Renee [CD single](1996) PolyGram *Legal Drug Money (1996) Uptown/Universal *Love, Peace & Nappiness (1997) Uptown/Universal *Me and My Crazy World (1997) Uptown/Universal *LB IV Life (1999) Uptown/Universal *Forever (2005) Contango Records/Legal Drug Money Luokka:Yhdysvaltalaiset laulajat Luokka:Yhdysvaltalaiset hip hop -artistit Luokka:Syntymävuosi puuttuu Luokka:Elävät henkilöt
Panu Raatikainen

Panu Raatikainen (s. 8. lokakuuta 1964 Kajaani) on suomalainen filosofi. Hän on filosofian professori Tampereen yliopistossa ja teoreettisen filosofian dosentti Helsingin yliopistossa. Hän on toiminut muun muassa Suomen Akatemian ja Helsingin yliopiston tutkijakollegiumin tutkijana sekä vierailevana tutkijana Lontoon, New Yorkin ja St. Andrewsin yliopistoissa. Raatikainen on tutkinut muun muassa logiikkaa, matematiikan filosofiaa, kielifilosofiaa, mielen filosofiaa, tieteenfilosofiaa, metafysiikkaa, filosofisia totuusteorioita ja 1900-luvun filosofian historiaa. ==Muuta== Vuonna 2019 Raatikainen aiheutti julkisen kohun jakamalla yliopiston tietojärjestelmistä TV-toimittaja Ivan Puopolon opintosuoritteita Twitterissä. Raatikainen on Vasemmistoliiton jäsen. Huhtikuussa 2020 hänet valittiin puolueen ajatuspaja Vasemmistofoorumin puheenjohtajaksi. == Teokset == * Panu Raatikainen, Heikki Tunkkari, Nopeammin, tehokkaammin, tuloksellisemmin: tiedepolitiikka 1990-luvulla? Gaudeamus, 1991 ISBN 951-662-524-X * Tieto, totuus ja todellisuus: kirjoituksia Ilkka Niiniluodon 50-vuotispäivän kunniaksi, toimittaneet I. A. Kieseppä, Sami Pihlström ja Panu Raatikainen. Gaudeamus, 1996 ISBN 951-662-664-5 * * Complexity, information and incompleteness. Helsingin yliopiston filosofian laitos, 1998 (Helsingin yliopiston filosofian laitoksen julkaisuja 2, 1998 ISSN 0357-4172) ISBN 951-45-8385-X. Väitöskirja Helsingin yliopisto * (toim.) Universaalikieli: Suomen filosofisen yhdistyksen ja Helsingin yliopiston filosofian laitoksen järjestämä kollokvio 16.4.1999. Helsingin yliopisto, 2000 (Helsingin yliopiston filosofian laitoksen julkaisuja no 3, 2000 ISSN 0357-4172) ISBN 951-45-9671-4 * * Approaching truth: Essays in Honour of Ilkka Niiniluoto. Tributes , vol. 5, toimittaneet Sami Pihlstrom, Panu Raatikainen, Matti Sintonen. London: College Publications, 2008. == Lähteet == == Aiheesta muualla == * Panu Raatikaisen profiili Tampereen yliopiston verkkosivuilla * Profiili. PhilPapers -tietokannassa Luokka:Suomalaiset filosofit Luokka:Vuonna 1964 syntyneet Luokka:Elävät henkilöt
Jörg Bergmeister

Jörg Bergmeister (s. 13. helmikuuta 1976 Leverkusen, Länsi-Saksa) on saksalainen autourheilija. Hän voitti Le Mansin 24 tunnin ajossa GT-luokan vuonna 2004. Bergmeister ajoi saksalaisessa Formula König -sarjassa 1992 ja 1993 ja voitti toisena vuotenaan sarjan mestaruuden. 1994 hän kilpaili Saksan Formula Renault -sarjassa ja vuotta myöhemmin Saksan Formula Opelissa. Kauden 1996 hän ajoi Saksan Porsche Carrera Cupissa Porschen urheiluautoa, mutta ajoi seuraavana vuonna taas Formula Opelia, tällä kertaa Euroopan sarjaa. 1998–2001 hän ajoi Porschella Carrera Cupissa ja Porsche Supercupissa ja voitti Carrera Cupin mestaruuden vuonna 2000 ja Supercupin 2001. Le Mansin 24 tunnin ajoon Bergmeister on osallistunut joka vuosi vuodesta 2002 lähtien. Hän on joka kerta ajanut GT-autoa. Hän oli vuonna 2004 GT-luokan ykkönen ja on ollut vuosina 2002 ja 2005 luokkansa toinen. Bergmeister alkoi ajaa vuonna 2002 GT- autolla myös American Le Mans Seriesissa ja vei sarjassa luokkansa mestaruuden kausilla 2005, 2006, 2008 ja 2009. Hän ajoi samalla myös Rolex Sports Car Series -sarjassa GT- ja Daytona Prototype -autoilla. Vuonna 2006 hän oli Daytona Prototype -luokan mestari – siis samana vuonna kuin hän voitti ALMS- luokkamestaruuden. Vuonna 2009 Bergmeister oli mukana voittamassa Daytonan 24 tunnin ajoa GT-luokassa. Bergmeister on naimisissa ja hänellä on yksi lapsi. Hän harrastaa muun muassa lumilautailua. == Lähteet == Luokka:Saksalaiset autourheilijat Luokka:American Le Mans Series -kuljettajat Luokka:Grand-Am- kuljettajat Luokka:Porsche Supercup -kuljettajat Luokka:Vuonna 1976 syntyneet Luokka:Elävät henkilöt
Lars Johan Hierta

Lars Johan Hierta (22. tammikuuta 1801 Uppsala, Ruotsi – 20. marraskuuta 1872) oli ruotsalainen sanomalehdenkustantaja, yhteiskuntakriitikko, liikemies ja poliitikko. Hän perusti Aftonbladetin. == Nuoruus ja ura == Hiertan vanhemmat olivat Carl Didrik Hierta ja Hedvig Johanna Schméer. Hän sai peruskoulutuksensa yksityiskoulussa ja aloitti opinnot Uppsalan yliopistossa vuonna 1814. Hän saavutti filosofian tohtorin arvon ja suoritti lainopin tutkinnon vuonna 1821. Samana vuonna hän sai töitä palkattomana harjoittelijana. Hierta alkoi kirjoittaa Conservationsbladetiin vuonna 1823. Hän kirjoitti myös lehtiin Argus vuosina 1824–1826 ja satunnaisesti Stockholmsposteniin vuosina 1826–1828. Hän kirjoitti ensin humoristina, mutta siirtyi myöhemmin kirjoittamaan uutisia. Vuonna 1829 Hierta perusti kustantamon Hiertas bokförlag. Hierta palveli ensin virkamiehenä, osti 1829 kirjapainon ja alkoi harjoittaa kustannusliikettä. Hän perusti 1830 Aftonbladet-lehden, joka pysyi hänen hallussaan vuoteen 1852. Hän pyrki lehtensä kautta edistämään eri alojen uudistuksia ja herättämän yleisön kiinnostuksen yhteiskunnallisista asioista kohtaan. Lehden levikki nousi, ja siitä tuli vaikutusvaltainen, vaikka sitä vastaan nostettiin useita kanteita ja yritettiin saada se lakkautetuksi. Hierta toimi myöskin valtiopäivämiehenä, ensin säätyvaltiopäivillä ja kun hänen kannattamansa valtiopäiväuudistus oli toteutettu, hän oli vuodesta 1866 toisen kamarin jäsen. Hierta harjoitti myös laajaa yritystoimintaa ja kokosi suuren omaisuuden, josta hänen vaimonsa lahjoitti 100 000 kruunua taloustieteen professorin viran ylläpitämiseksi Tukholman korkeakoulussa ja (1878) 400 000 kruunua Lars Hiertan muistorahastoksi, jonka tuotoilla on edistetty erilaisia tieteellisiä keksintöjä, yhteiskunnallisia uudistuksia, joista voi olla hyötyä yleisesti, mutta erityisesti Ruotsin kansalle.Hierta, Lars Johan, Tietosanakirja osa 3, palsta 445–445, Tietosanakirja Osakeyhtiö 1911 == Lähteet == == Aiheesta muualla == *Aftonbladetin sivu Luokka:Ruotsalaiset poliitikot Luokka:Ruotsalaiset toimittajat Luokka:Kustantajat Luokka:Ruotsalaiset kriitikot Luokka:Ruotsalaiset liikemiehet Luokka:Vuonna 1801 syntyneet Luokka:Vuonna 1872 kuolleet
NHL 2004

NHL 2004 on EA Black Boxin kehittämä ja EA Sportsin julkaisema urheilupeli, joka on julkaistu vuonna 2003. Peli on NHL-aiheinen ja kuuluu NHL-pelisarjaan. Kansikuvan pelaajina ovat Dany Heatley ja Joe Sakic. Alun perin Heatleyn piti olla ainoa kansikuvapelaaja, mutta koska hän ajoi vuonna 2003 kolarin, joka tappoi joukkuekaveri Dan Snyderin, EA Sports päätti imagosyistä vaihtaa Sakicin kanteen tulevia painoksia varten. == Pelaaminen == === Uudistuksia === Uutena ominaisuutena pelissä esiteltiin kolme eurooppalaista liigaa: Suomen SM-liigan, Ruotsin Elitserienin ja Saksan DEL:n. Urapelitila uudistettiin Dynasty Modeksi. Animaatioita parannettiin huomattavasti. Kun joukkue voittaa Stanley Cupin, näytetään joukkueen animoitua juhlintaa, jossa pelaajat juhlivat ja kantavat Stanley Cup -pokaalia ympäri kenttää ja lopulta asettuvat joukkuekuvaan. Turnauksessa kuulee myös voittajamaan kansallislaulun ennen joukkuekuvaa. NHL 2004:ssä oli myös mahdollista valita, tappeleeko vai ei riidan puhjetessa. Lisäksi myös maalivahdit saattoivat hermostua tappelemaan. Myös grafiikkaa oli parannettu. Peli sisältää kaikkien muiden NHL-joukkueiden kotiareenat paitsi Boston Bruinsin ja Buffalo Sabresin. === Modit === NHL 2004 (Windows-versio) on EA:n 2000-luvun vanhoista vuosikerroista ainoa, joka elää edelleen ja voi hyvin, ainakin mitä tulee käyttäjien edelleen tekemiin grafiikka-, AI- ja käyttöliittymäpäivityksiin. FHR:llä (Finnish Hockey Revolution) ja NHL04 Rebuiltilla on erittäin aktiivinen käyttäjäkunta. Erikoinen piirre 2004:n käyttöliittymässä (interface) on se, että käyttäjät itse ovat kirjoittaneet sen käytännössä uudestaan. Tämä on mahdollista siksi, että käyttöliittymän koodi rakentuu Internet Explorerin ympärille ja on helposti muokattavassa JavaScript/HTML-muodossa. Käyttöliittymä ja statistiikkapuoli on nykyisin laaja ja visuaalisesti vaikuttava, toisin kuin sarjan myöhemmissä versioissa. PC-version AI (tekoäly) on aina saanut paljon kehuja pelisarjan veteraanipelaajilta, mikä myös selittää pelin huomattavan pitkään jatkuneen kulttisuosion. NHL 2004:n tuotantotiimi koostui osin samoista henkilöistä, jotka myöhemmin kehittivät NHL 2K-sarjaa. == Aiheesta muualla == * * IGN: NHL 2004 Review Luokka:Vuoden 2003 videopelit Luokka:NHL- pelit Luokka:PlayStation 2 -pelit Luokka:Windows-pelit Luokka:Xbox-pelit Luokka:Nintendo GameCube -pelit
Kiiminkijoen koulu

Kiiminkijoen koulu sijaitsee Kiimingin kaupunginosassa Oulussa Kiiminkijoen rannalla. Koulurakennus on rakennettu vuonna 1959 ja laajennettu 1984. Koulussa opiskelee hieman yli viisisataa oppilasta esiasteesta viidenteen luokkaan. Rakennuksen vieressä sijaitsee myös päiväkoti. Koulussa toimii myös aamu- ja iltapäivähoito 1.–2.-luokkalaisille. Tämä toiminta on suosittua ja sitä ohjaa osa koulunkäyntiavustajista, joiden työaika on jaettu luokkatyöskentelyyn ja aamupäivä- tai iltapäivätyöskentelyyn. == Lähteet == ==Aiheesta muualla== * Kiiminkijoen koulun kotisivut Luokka:Oulun peruskoulut Luokka:Kiiminki
Kamenka (Penzan alue)

Kamenka () on kaupunki Penzan alueella Venäjällä. Se sijaitsee Okan vesistöön kuuluvan Atmis-joen varrella 75 kilometriä Penzasta länteen. Kaupunki on Kamenkan piirin keskus. Sen kautta kulkee Penzan ja Rjažskin välinen rautatie (Belinskajan asema). Asukkaita on 39 000 henkeä (vuonna 2009). Paikkakunta on syntynyt 1700-luvulla. Toisen maailmansodan aikana sinne rakennettiin maatalouskoneita valmistava tehdas. Vuonna 1951 Kamenkasta tuli kaupunki. Nykyään siellä on konepaja sekä elintarvike- ja rakennustarviketeollisuutta. ==Lähteet== ==Aiheesta muualla== * Kamenkan piirin sivusto Luokka:Penzan alueen kaupungit
Kamenka

Kamenka voi tarkoittaa seuraavia asioita: * Kamenka, sotilasalue ja taajama Poljanyn (Uudenkirkon) kunnassa Karjalankannaksella * Kamenka, kaupunki Penzan alueella Venäjällä * Kamenka, kaupunki autonomisella Transnistrian alueella Moldovassa * Kamenka, kaupunkimainen taajama Arkangelin alueella Venäjällä * Kamenka, kaupunkimainen taajama Ivanovon alueella Venäjällä * Kamenka, kaupunkimainen taajama Voronežin alueella Venäjällä * Kamenka, kylä Novgorodin alueen Ljubytinon piirissä Venäjällä * Kamenka, Angaran sivujoki Krasnojarskin alueella Venäjällä * Kamenka, Uralin sivujoen Tšaganin sivujoki
Guitar Slingers

Guitar Slingers on 1990-luvun alussa perustettu suomalainen aikuisrock-yhtye. Yhtye oli aktiivisimmillaan vuosina 1994–1999, jolloin se julkaisi viisi albumia. Guitar Slingersin menestyneimpiä single-julkaisuja ovat "Baby It's Alright" ja "This Is Forever". Guitar Slingers aktivoitui uudelleen kokoelmalevyn myötä ja keikkaili ympäri Suomea esiintyen muun muassa Meat Loafin lämmittelijänä Helsingissä elokuussa 2008. ==Kokoonpano== * Jore Marjaranta – laulu * Ben Granfelt – kitara, taustalaulu * Ako Kiiski – basso, taustalaulu * Petri Auer – koskettimet * Harri Seppälä – rummut == Julkaisut == * Sony * Sony * RAWK Records * GS Records * Sony * Sony == Aiheesta muualla == * *Jore Marjaranta (Diskografia) Luokka:Suomalaiset rockyhtyeet
Primark

thumb|right|220 px|Primarkin myymälä Leedsin keskustassa.Primark on irlantilainen vaatekauppaketju, jolla on myymälöitä Irlannin lisäksi myös Britanniassa, Saksassa, Espanjassa, Alankomaissa, Ranskassa, Portugalissa ja Belgiassa. Ketjuun kuuluu yhteensä 196 myymälää. Yhtiön pääkonttori sijaitsee Dublinissa. Primark on brittiläisen Associated British Foodsin tytäryhtiö. Yhtiön liikevaihto oli vuonna 2008 1,9 miljardia puntaa, ja sillä oli työntekijöitä noin 27 500. ==Aiheesta muualla== *Yhtiön omat sivut Luokka:Irlantilaiset yritykset Luokka:Vaateliikkeet
Kuznetsk

Kuznetsk () on kaupunki Penzan alueella Venäjällä. Se sijaitsee Suran sivujoen Trujevin varrella 121 kilometriä Penzasta itään. Kaupunki on Kuznetskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Kuznetskin kautta kulkee Penzan ja Syzranin välinen rautatie. Asukkaita on 87 700 henkeä (vuonna 2009). Paikkakunta tunnettiin 1600-luvun lopulta lähtien nimellä Trujevo-Naryškino. Vuonna 1780 siitä tuli Kuznetskin kaupunki ja Saratovin lääniin kuuluneen kihlakunnan keskus. Kaupunki oli tunnettu sepistään, joista se on saanut nimensä (ven. kuznets ’seppä’). Nykyään Kuznetskissa on mm. kone- ja laiteteollisuutta, huonekalutehdas, jalkinetehdas, ompelimo sekä elintarvike- ja rakennustarviketeollisuutta. ==Lähteet== ==Aiheesta muualla== * Kuznetskin kaupungin sivusto Luokka:Penzan alueen kaupungit
Viirupääkottarainen

Viirupääkottarainen (Spodiopsar cineraceus, synonyymi Sturnus cineraceus) on itäaasialainen varpuslintu. Sen elinympäristö ulottuu Venäjän kaakkoisosista ja Taka-Baikaliasta Mongoliaan, Pohjois- ja Luoteis-Kiinaan, Sahalinille, Korean niemimaalle, Japaniin ja Kuriileille. Laji on muuttolintu, ja ainakin osa kannasta talvehtii Etelä-Kiinassa. Viirupääkottarainen oli tavattu vuoteen 2010 mennessä kerran myös Suomessa: huhtikuussa 1990 Kokkolan Hopeakivenlahdella.Raritettikomitea: RK:n hyväksymät havainnot Suomesta Luettu 7.4.2010 Tämä yksilö on kuitenkin tulkittu tarhakarkulaiseksi.Rariteettikomitea 1992: Muutoksia Suomen lintujen lajiluetteloon Luettu 7.4.2010 Lajia ei ole tavattu luonnonvaraisena muuallakaan Euroopassa, mutta sitä on paikoitellen myytävänä häkkilinnuksi. Lajin holotyypin kuvaili Coenraad Jacob Temminck Japanista 1835.IBC == Lähteet == Luokka:Kottaraiset
Naamiokottarainen

Naamiokottarainen (Acridotheres burmannicus), myös Sturnus burmannicus, on kaakkoisaasialainen varpuslintu. Sen elinympäristö ulottuu Myanmarista Etelä- Kiinaan ja Indokiinaan. Siitä tunnetaan kaksi alalajia. Lajin holotyypin kuvaili Thomas C. Jerdon Burman Thayetmyosta 1862.IBC == Lähteet == Luokka:Mainat
Andamaanienkottarainen

Andamaanienkottarainen (Sturnia erythropygia), myös Sturnus erythropygius, on aasialainen varpuslintu. Sen elinympäristö käsittää Andamaanit ja kaksi Nikobaareihin kuuluvaa saarta, Car Nicobarin ja Katchallin. Siitä tunnetaan kolme alalajia. Lajin holotyypin kuvaili Edward Blyth Nikobaareilta 1846.IBC == Lähteet == Luokka:Kottaraiset
José Maria Sanchez-Silva

José María Sánchez-Silva (11. marraskuuta 1911 Madrid – 15. tammikuuta 2002) oli espanjalainen lastenkirjailija ja lehtitoimittaja. Hän on saanut H. C. Andersenin palkinnon vuonna 1968. Hänen kirjoittamia romaaneja ovat muun muassa Marcelino Pan y Vino (1952), josta Ladislao Vajda ohjasi Cannesin elokuvajuhlilla palkitun samannimisen elokuvan, ja Adiós, Josefina (1962, suomennettu nimellä Poika ja Valas, WSOY). == Aiheesta muualla == * Luokka:Espanjalaiset kirjailijat Luokka:Vuonna 1911 syntyneet Luokka:Vuonna 2002 kuolleet
Bramiinikottarainen

Bramiinikottarainen (Sturnia pagodarum), myös Sturnus pagodarum, on aasialainen varpuslintu. Sen elinympäristö käsittää Intian niemimaan, Länsi- Nepalin, Itä-Afganistanin ja Pakistanin etelä- ja itäosia. Lajin holotyypin kuvaili Johann Friedrich Gmelin Malabarista ja Coromandelista Intian eteläosasta 1789.IBC == Lähteet == Luokka:Kottaraiset
Hannu Leidén

Hannu Leidén on Havana Black -yhtyeen laulaja ja lauluntekijä. Hän on myös osakkaana Suomenlinnassa toimivassa SeaWolf Studiossa ja tuottaa muiden yhtyeiden levyjä. == Lähteet == ==Aiheesta muualla== *https://www.facebook.com/seawolfstudios * Riffi * Havana Black ei haikaile Hollywoodiin 2013 Luokka:Suomalaiset laulaja-lauluntekijät Luokka:Syntymävuosi puuttuu Luokka:Elävät henkilöt
Kyllä sitä ny ollaan niin neekeriä, että

Kyllä sitä ny ollaan niin neekeriä, että on Mikko Alatalon esittämä vuonna 1980 julkaistu musiikkikappale. Kappaleen ovat säveltäneet ja sanoittaneet Mikko Alatalo ja Harri Rinne. Kappale julkaistiin albumilla livealbumilla Elävänä Pispalassa (ja vähän muuallakin) sekä erillisenä singlenä kappaleen ”Parempaa hyvää ja pahempaa pahaa” kanssa. Kappale alkujaan tehtiin satiiriksi suomalaisten rotuennakkoluuloista, mutta kappale nousi itseään vastaan, kun eräs afrikkalainen opiskelija kertoi Alatalolle pihan lasten kiusaavan häntä laulun sanoin. Alatalo kertoi vuonna 2002 empineensä kappaleen uudelleenlevytystä, koska neekeri-sanan käyttö ei nykyään enää ole hyväksyttyä. Samana vuonna julkaistiin elektronisella teknomusiikilla sovitettu versio. Kappale julkaistiin samana vuonna ilmestyneellä kokoelma- albumilla Kyllä sitä ny ollaan niin Alataloa – Moukarirallit. Uudelleenlevytetyssä versiossa esiintyvät myös Juice Leskinen ja Kikka. Vuonna 2006 Alatalo totesi, ettei enää haluaisi esittää kappaletta, kuin korkeintaan nostalgisista syistä ja silloinkin vain ”edellyttäen, etteivät toivojat ole uusnatseja”. ==Kappaleen sanat== Kappaleen ensimmäisessä säkeistössä kaksi ugandalaista tummaihoista miestä kulkee Savossa linja-autolla. He kohtaavat savolaismiehen, joka tiedustelee mistä miehet ovat kotoisin. Miehet vain hymyilevät ja pyörittelevät silmiään, eivätkä ymmärrä miehen puhetta. Savolaismies korottaa ääntä ja kysyy uudestaan, mutta miehet eivät edelleenkään vastaa. Loppujen lopuksi hän suuttuu ja toteaa ”Kylläpä sitä ny ollaan niin neekeriä”. Toisessa säkeistössä ylä-voltalainen tummaihoinen mies saapuu alahärmäläiseen baariin, jossa pyytää kupin kahvia (”kohvii”) (, muistuttaa oluttuotemerkkiä Koff). Baaritiskillä oleva ”peroksidiblondi” toteaa, että ”kaljaa ei saa, kuin ruoan kanssa”. Mies naurahtaa ja hymyilee, mutta ei ymmärrä neidin puhetta. Neiti korottaa ääntä ja sanoo asian uudelleen, mutta mies ei edelleenkään ymmärrä hänen puhettaan. Loppujen lopuksi tarjoilija suuttuu ja toteaa ”Kyllä sitä ny ollaan niin neekeriä”. Myöhemmin mies saa kahvinsa, mutta on tukehtua siihen kuullessaan baarin jukeboxista Timo Kojon (uudelleenlevytyksessä Sami Saaren) laulavan. Tähän mies itse toteaa suomeksi ”Kylläpä sitä ny ollaan niin neekeriä”. ==Lähteet== Luokka:Vuoden 1980 kappaleet Luokka:Huumorikappaleet Luokka:Mikko Alatalon kappaleet
Mika Kivelä

Mika Kivelä (s. 28. tammikuuta 1971 Turku) on suomalainen kirjailija. Kivelä on julkaissut useita runoteoksia ja neljä romaania. Hän on myös esiintynyt lukuisissa kirjallisuus- ja runoustapahtumissa. Runoilija Kalevi Seilonen valitsi Kivelän runon Hiukset sekaisin julkaistavaksi Nuori Voima-lehden numerossa 2/1991. Runo ilmestyi myös Kivelän esikoiskokoelmassa Revittyjä sivuja vuonna 1996. Vuonna 2006 Kivelä julkaisi 1996–2006 valittujen runojen kokoelman Nyrkit puhuvat ja esiintyi Yle TV1n Runoraati-ohjelmassa. Mika Kivelä hyväksyttiin Suomen Kirjailijaliiton jäseneksi vuonna 2004. Hänen runojaan on myös käännetty italiaksi suomalaista nykyrunoutta esittelevässä antologiassa Il limite della neve. La nuova poesia finlandese, kääntäjä Antonio Parente (Mimesis Edizioni, 2011). Vuonna 2015 ilmestyneen Kivelän runokokoelman Räkäkännirakkautta (MKK 2015) esipuheen on kirjoittanut Tapani Kinnunen. Räkäkännirakkautta voitti Image-lehden ja Books On Demand Finlandin järjestämän Indie Book Awards 2015 -kilpailun. Vuonna 2016 ilmestyi Kivelän esikoisromaani Elukkavaunu. Vuonna 2022 ilmestyi romaani Marilynin kiehkura. Mika Kivelän neljäs romaani, Muukalainen, ilmestyi vuonna 2024. Kivelä teki kirjaa markkinoidakseen 17 esiintymistä käsittäneen esiintymiskiertueen kahdeksassa eri kaupungissa. == Teokset == Romaanit * Elukkavaunu (Kirjokansi, 2016) * Ja kahdeksantena päivänä (Enostone, 2019) * Marilynin kiehkura (Enostone, 2022) * Muukalainen (Enostone, 2024) Runoteokset * Revittyjä sivuja (MKK, 1996) * Aivoja kaupan (MKK, 1997) * Kuu on kuollut (MKK, 1998) * Huone 3 (MKK, 1999) * Sääriluut ristissä (MKK, 2001) * Hirttosilmukan läpi (MKK, 2003) * Nyrkit puhuvat. Runoja 1996–2006 (MKK, 2006) * Haudattu (MKK, 2010) * Dumdum (MKK, 2012) * Räkäkännirakkautta (MKK, 2015) * Poliisin eristämä alue. Runot 2010–2017 (MKK, 2017) * Alibi (Enostone, 2021) Antologia * Il limite della neve. La nuova poesia finlandese (Mimesis Edizioni, Milano, 2011) CD * Ääniä lännestä. Turkulaisia runoilijoita Säkeet-orkesterin kanssa 2015 - 2016 (Lounais-Suomen Kirjailijat, 2018) == Palkinto == * Indie Book Awards 2015 -kilpailun 1. sija == Lähteet == * == Aiheesta muualla == * Mika Kivelän kotisivu * Mika Kivelä luottaa edelleen nyrkkirautaan (Turun Sanomat) * Pimeiden lähiökatujen beat (Turun Sanomat) * Mika Kivelä: Sääriluut ristissä (Kiiltomato, arkistoitu versio Wayback Machinessa) * Julma Ja Pimeä Runojen Maailma (Unikankareen artikkeli Nyrkit puhuvat -kokoelmasta, arkistoitu versio Wayback Machinessa) Luokka:Suomalaiset kirjailijat Luokka:Suomalaiset runoilijat Luokka:Vuonna 1971 syntyneet Luokka:Elävät henkilöt
Harmaasiipikottarainen

Harmaasiipikottarainen (Sturnia malabarica), myös Sturnus malabaricus, on aasialainen varpuslintu. Sen elinympäristö käsittää Intian, Myanmarin, Thaimaan, Indokiinan ja Etelä-Kiinan. Siitä tunnetaan kolme alalajia. Lajin holotyypin kuvaili Johann Friedrich Gmelin Malabarrannikolta Intiasta 1789.IBC == Lähteet == Luokka:Kottaraiset
Crete Senesi

Crete Senesi on Italiassa Sienan eteläpuolella, Toscanassa, oleva geologinen alue, jossa on kraatterimaisia maanvyörymiä ja paljaita rinteitä. Maisemaa leimaavat somerikot ja kivivyöryt. Vaaleilla savikentillä kasvaa ohuita sypressejä. Alueen ydinosassa ovat pieni Buonconventon kaupunki, Monte Oliveton luostari ja Ascianon kylä. Seudulla on paljon patikointipolkuja ja päällystämättömiä niin sanottuja valkoisia teitä (), jotka hohtavat kesällä valkoisina. Seudulla on myös pieni San Giovanni d’Asson kylä, missä on 1000-luvulla rakennettu romaaninen San Pietron kirkko. Kylästä pääsee kävellen Monte Olivetolle. Muita seudun kyliä ovat Monteroni d’Arbia ja Rapolano Terme. pienoiskuva|center|700px|Crete Senesi == Urheilu == Alueella kilpaillaan keväisin Strade Bianche -maantiepyöräilykilpailu, jonka lähtö- ja maalipaikka on Sienassa. == Lähteet== == Aiheesta muualla== *Firenze ja Toscana, Tammi 2007 Luokka:Sienan maakunta
Hà Nam

Hà Nam on maakunta Vietnamissa Punaisenjoen suistossa eli Đồng Bằng Sông Hồngin alueella. Sen pääkaupunki on Phủ Lý. Vuonna 2009 maakunnassa oli 785 057 asukasta. Sen pinta-ala on 859,7 km².Economic Regions & Provinces Citypopulation Hà Namin pääasiallinen etninen ryhmä ovat varsinaiset vietnamilaiset.Sawadee == Lähteet == Luokka:Vietnamin maakunnat
Hải Dương (maakunta)

Hải Dương on maakunta Vietnamissa Punaisenjoen suistossa eli Đồng Bằng Sông Hồngin alueella. Sen pääkaupunki on Hải Dương. Vuonna 2009 maakunnassa oli 1 703 492 asukasta. Sen pinta-ala on 1 652,8 km².Economic Regions & Provinces Citypopulation Hải Dươngin pääasialliset etniset ryhmät ovat varsinaiset vietnamilaiset, hoat, tàyt ja san diut. Maakunnassa viljellään hedelmäpuita, kuten litsejä.Sawadee == Lähteet == == Aiheesta muualla == Luokka:Vietnamin maakunnat